
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 



                          ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 15ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 157/2024
Στην Λευκάδα σήμερα  στις 23 του μηνός Απριλίου  του έτους  2024,  ημέρα  Τρίτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ. 8143/19.4.2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Σπυρίδων (Αντιπρόεδρος)
	1
	Βεργίνης Ξενοφών, Δήμαρχος, Πρόεδρος Δ.Ε.

	2
	Αρματάς Γεράσιμος
	2
	Καλός Χαράλαμπος

	3
	Μαργέλη Μαρία (αναπλ.)
	3
	

	4
	Σκληρός Φίλιππος (αναπλ.)
	4
	

	5
	Σέρβος Κωνσταντίνος (αναπλ.)
	5
	

	6
	
	6
	

	7
	
	7
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο Πρόεδρος της Δ.Ε. Δρ. Ξενοφών Ν. Βεργίνης, προσήλθε κατά την συζήτηση του 1ου θέματος της Η.Δ.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Σκληρός Φίλιππος, αναπληρωματικό μέλος της Δ.Ε., αναπληρώνει το τακτικό μέλος κα Κωνσταντινίδη Σεβαστή. 

ΘΕΜΑ 9ο: Απόφαση Δ.Ε. για έγκριση μελέτης και τευχών δημοπράτησης του έργου: «ΑΠΟΚΑΤΑΣΤΑΣΗ ΘΩΡΑΚΙΣΗ ΑΚΤΗΣ ΑΓΙΟΥ ΙΩΑΝΝΗ ΔΗΜΟΥ ΛΕΥΚΑΔΑΣ»
Εισηγήτρια: Σεβαστή Κωνσταντινίδη, Αντιδήμαρχος

Ο λόγος δόθηκε στον Αντιδήμαρχο κ. Σκληρό Φίλιππο, ο οποίος εισηγείται το θέμα λόγω απουσίας της εισηγήτριας και  έθεσε υπόψη των μελών της Επιτροπής τα εξής:

«Το αντικείμενο της μελέτης είναι ο σχεδιασμός των τεχνικών έργων για την θωράκιση του νότιου τμήματος της ακτής του Αγ. Ιωάννη Λευκάδας. 

Η δράση των κυματισμών και των κυματογενών ρευμάτων, σε συνδυασμό πιθανόν με τις κλιματικές μεταβολές και τις ανθρώπινες παρεμβάσεις είχε σαν αποτέλεσμα, κατά τη διάρκεια κυρίως των τελευταίων ετών, την εμφάνιση έντονων φαινόμενων διάβρωσης στην ακτή του Αγ. Ιωάννη, καθώς και πρόκλησης καταστροφών στον παραλιακό δρόμο.

Λόγω των καταστροφών στον παραλιακό δρόμο, θα πρέπει να γίνει άμεσα η προστασία - θωράκιση του νότιου τμήματος της ακτής γα τη διασφάλιση της προσβασιμότητας των κατοικιών, τουριστών και εγκαταστάσεων. 

Στα πλαίσια της μελέτης ακτομηχανικής και οδοποιίας πλήρους αποκατάστασης που εκπονεί η Περιφέρεια Ιονίων Νήσων για τη περιοχή έχει ήδη υποβληθεί ακτομηχανική μελέτη για τη προστασία της ακτής περιλαμβάνοντας τρεις ίσαλους κυματοθραύστες , εμπλουτισμό της παραλίας με ίζημα (άμμο) και τη κατασκευή τοίχου με κατάλληλη θωράκιση για τη προστασία της οδού από διάβρωση. Η διάταξη των κυματοθραυστών είναι σε διεύθυνση κάθετη των επικρατέστερων κυματισμών. 

Στη παρούσα μελέτη , λόγω του κατ’ επείγοντος, περιλαμβάνονται οι εργασίες που αφορούν αποκλειστικά την αποκατάσταση της οδού με τη κατασκευή τοιχίου και ενισχυμένης θωράκισης για την εξασφάλιση της κατ’ επείγουσας ανάγκης προσβασιμότητας σε οικίες και εγκαταστάσεις. Λόγω της απουσίας των κυματοθραυστών εφαρμόζεται πιο ενισχυμένη προσωρινή θωράκιση του τοιχίου.
Τεχνικά Στοιχεία Έργου Αποκατάστασης
Η περιοχή μελέτης βρίσκεται στο Βόρειο - Βορειοδυτικό τμήμα της Λευκάδας, στο Ιόνιο Πέλαγος. 

Για την αποκατάσταση της οδού πρόσβασης προβλέπονται να γίνουν εργασίες αποκατάστασης του οδοστρώματος και κατασκευής τοίχου αντιστήριξης με ενισχυμένη προσωρινή θωράκιση (λόγω απουσίας των κυματοθραυστών) σύμφωνα με τη μελέτη οδοποιίας και την ακτομηχανική μελέτη της Π.Ι.Ν. 

Για τη πλήρη αποκατάσταση οδοστρώματος στις περιοχές που έχει καταστραφεί προβλέπεται η εφαρμογή των παρακάτω στρώσεων από τη κατώτερη στην ανώτερη : 

·
Μία στρώση υπόβασης πάχους 10 εκ., τύπου Ι ή ΙΙ κατά ΕΛΟΤ ΤΠ 1501-05-03-03-00:2009 ή εναλλακτικά σύμφωνα με την Π.Τ.Π Ο 150.

·
Δύο στρώσεις βάσης, πάχους 10 εκ. εκάστη τύπου Ι κατά ΕΛΟΤ ΤΠ 1501-05-03-03-00:2009 ή εναλλακτικά σύμφωνα με την ΠΤΠ Ο155.

·
Ασφαλτική προεπάλειψη κατά ΕΛΟΤ ΤΠ 1501-05-03-11-01:2009 

·
Ασφαλτική στρώση βάσης, πάχους 5εκ. κατά ΕΛΟΤ ΤΠ 1501-05-03-11-04:2009.

·
Ασφαλτική συγκολλητική επάλειψη κατά ΕΛΟΤ ΤΠ 1501-05-03-11-01:2009. 

·
Ασφαλτική στρώση κυκλοφορίας, πάχους 5 εκ., κατά ΕΛΟΤ ΤΠ 1501-05-03-11-01:2009

Για την αποκατάσταση των φθαρμένων τμημάτων οδοστρώματος προβλέπεται φρεζάρισμα 5,0εκ, ασφαλτική προεπάλειψη και διάστρωση ασφαλτικής στρώσης κυκλοφορίας. 

Συγκεκριμένα πρόκειται να εκτελεσθούν οι εξής εργασίες:

·
εκσκαφές και καθαρισμός  της ακτής προκειμένου να κατασκευασθεί η βάση έδρασης του τοιχίου.

·
Κατασκευή επιχώματος.

·
Προμήθεια  και διάστρωση σκυροδέματος.

·
Κατασκευή τοίχου αντιστήριξης στέψης.

·
Θωράκιση τοίχου με λιθορριπή και φυσικούς ογκόλιθους.

·
Αποκατάσταση οδοστρώματος σε πλάτος 6,0μ με χρήση οδοστρωσίας και ασφαλτικών.

Ισχύουσες διατάξεις:

- Το Ν. 4412/08-08-2016Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

- Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα    Καλλικράτης»
- Του Δημοτικού και Κοινοτικού κώδικα, όπως ισχύει με το Ν 3463/2006
Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία.

Η δαπάνη που απαιτείται είναι 447.741,94 Ευρώ  χωρίς ΦΠΑ ενώ με ΦΠΑ 555.200,00 και θα καλυφθεί από πιστώσεις ΥΠΕΣ
Εισηγούμαστε την έγκριση της μελέτης και των τευχών δημοπράτησης του έργου.»
Στη συνέχεια ενημέρωσε περαιτέρω ο Δήμαρχος Δρ. Ξενοφών Ν. Βεργίνης.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ

1. Την έγκριση της μελέτης και των τευχών δημοπράτησης του έργου «ΑΠΟΚΑΤΑΣΤΑΣΗ ΘΩΡΑΚΙΣΗ ΑΚΤΗΣ ΑΓΙΟΥ ΙΩΑΝΝΗ ΔΗΜΟΥ ΛΕΥΚΑΔΑΣ»
2. Την ενημέρωση του Δ.Σ. για την ανωτέρω μελέτη.
Η απόφαση αυτή πήρε αύξοντα αριθμό: 157/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image5.png]

